קווין אואנס

**קווין יאניק סטין** (באנגלית: **Kevin Yanick Steen**; נולד ב-7 במאי 1984), הידוע יותר בשם הבמה שלו, **קווין אואנס** הוא מתאבק קנדי, המופיע בארגון ההיאבקות WWE, בתוכנית סמאקדאון.

אואנס החל את הקריירה שלו בשנת 2000 בהיותו בגיל 16. לפני שהצטרף ל-WWE בסוף שנת 2014, הוא הופיע תחת שם המשפחה שלו, סטין, משנת 2007 בארגון Ring of Honor (ROH), שבו היה פעם אחת אלוף העולם של ROH ופעם אחת אלוף הזוגות של ROH. בנוסף, סטין התאבק באופן נרחב בזירות הארגונים העצמאיים במשך 14 שנה, כשעיקר פעילותו הייתה בארגון Pro Wrestling Guerrilla (PWG), שבו היה שלוש פעמים אלוף העולם של PWG (הכי הרבה זכיות בתואר למתאבק) ושלוש פעמים אלוף הזוגות של PWG. כמו כן, הוא הופיע בארגון International Wrestling Syndicate (IWS), שבו היה שלוש פעמים אלוף העולם במשקל כבד של IWS, ב-All American Wrestling (AAW), שבו היה פעם אחת האלוף במשקל כבד של AAW וב-Combat Zone Wrestling (CZW), שבו היה פעם אחת אלוף האיירון מן של CZW.

אואנס הגיע ל-WWE דרך מחלקת הפיתוח שלה, NXT, שבה היה פעם אחת אלוף ה-NXT, לפני שערך את הבכורה שלו ברוסטר הראשי במאי 2015. מאז, הוא היה פעם אחת האלוף האוניברסלי, פעמיים האלוף הבין יבשתי ושלוש פעמים אלוף ארצות הברית.

## החיים שלפני

קווין יאניק סטין נולד ב-7 במאי 1984 בסן-ז'אן-סור-רישלייה, קוויבק, קנדה, וגדל במאריוויל, 29 ק"מ (18 מייל) מזרחית למונטריאול. יש לו אח בשם אדוארד לואר. הוא ממוצא צרפתי-קנדי ואירי ודובר צרפתית כשפתו הראשונה. הוא למד לדבר אנגלית על ידי חיקוי כל מה ששמע בזמן שצפה ב-Raw. סטין השתתף בהוקי קרח, כדורגל ובייסבול, אך מעולם לא שקל לפתח מהם קריירה - במיוחד כדורגל, לאחר שסבל מפציעה בגיל 11 - ובמקום זאת שקל להפוך למתאבק מקצועי לאחר שהוא ואביו צפו בקלטת וידאו של המשחק בין דיזל ושון מייקלס ברסלמניה 11.

## חיים אישיים

לסטין ולאשתו, קרינה, בן אחד בשם אואן (על שם אואן הארט - אואנס הקדיש את שם הבמה שלו ב-WWE גם להארט וגם לבנו) ובת אחת בשם אלודי ליילה.

## אליפויות והישגים
[שמאל|200px|ממוזער|אואנס כ[האליפות האוניברסלית (WWE)|אלוף האוניברסלי]]

* **הישגים בארגון ההיאבקות All American Wrestling - AAW**
** אליפות במשקל כבד של AAW (פעם אחת)

* **הישגים בארגון ההיאבקות Combat Zone Wrestling - CZW**
** אליפות איירון מן של CZW (פעם אחת)

* **הישגים בארגון ההיאבקות International Wrestling Syndicate - IWS**
** האליפות הקנדית של IWS (פעם אחת)
** אליפות העולם במשקל כבד של IWS (3 פעמים)

* **הישגים בארגון ההיאבקות Pro Wrestling Guerrilla - PWG"**
** אליפות העולם של PWG (3 פעמים)
** אליפות הזוגות של PWG (3 פעמים)  - ביחד עם אל ג'נריקו (2) וסופר דרגון (1)

* **הישגים במגזין ההיאבקות Pro Wrestling Illustrated - PWI**
** PWI דירג אותו במקום ה-3 מתוך 500 המתאבקים הטובים ביותר לשנת 2017

* **הישגים בארגון ההיאבקות Ring of Honor - ROH**
** אליפות העולם של ROH (פעם אחת)
** אליפות הזוגות של ROH (פעם אחת)  - ביחד עם אל ג'נריקו

* **הישגים במגזין ההיאבקות SoCal Uncensored**
** קרב השנה (2011) עם סופר דרגון נגד היאנג באקס ב-10 בדצמבר
** מתאבק השנה (2005, 2011, 2012)

* **הישגים בארגון ההיאבקות World Wrestling Entertainment - WWE**
** האליפות האוניברסלית (פעם אחת)
** אליפות ה-NXT (פעם אחת)
** האליפות הבין-יבשתית (פעמיים)
** אליפות ארצות הברית (3 פעמים)
** אליפות הזוגות של Raw - ביחד עם סמי זיין (פעם אחת)
** אליפות הזוגות של סמאקדאון - ביחד עם סמי זיין (פעם אחת)

* **הישגים במגזין ההיאבקות Wrestling Observer Newsletter - WON**
** המתקוטט הטוב ביותר (2010–2012)
** פיוד השנה (2010) נגד אל ג'נריקו

## קישורים חיצוניים

* 

קטגוריה:מתאבקים מקצוענים קנדים
קטגוריה:מתאבקי ה-WWE
קטגוריה:מתאבקי ה-NXT
קטגוריה:קנדים ממוצא צרפתי
קטגוריה:קנדים שנולדו ב-1984